b"\n_START_ARTICLE_\nAeonium arboreum\n_START_SECTION_\nMorfologia\n_START_PARAGRAPH_\n\xc3\x89s una planta espessa suculenta que arriba a mesurar fins a 90 cm d'al\xc3\xa7ada. Les seves fulles s\xc3\xb3n ramificades, bastant altes i robustes, espatulat-allargades, de color verd brillant amb les vores porpres i amb cilis apuntant cap endavant. Les branques on s'agrupen i creixen les flors s\xc3\xb3n denses i c\xc3\xb2niques. Aquestes rosetes mesuren 15-20 cm i estan situades al final de les tiges, suportant les infloresc\xc3\xa8ncies de 15 cm d'ample amb flors de color groc crem\xc3\xb3s que floreixen a finals d'hivern. La branca que ha florit posteriorment mor. Necessita regs freq\xc3\xbcents i profunds.\n_START_SECTION_\nH\xc3\xa0bitat i distribuci\xc3\xb3\n_START_PARAGRAPH_\n\xc3\x89s una planta pr\xc3\xb2pia de les Illes Can\xc3\xa0ries, que tamb\xc3\xa9 habita a la costa atl\xc3\xa0ntica del Marroc. Viu a roques de penya-segats, a zones baixes i forestals, i tamb\xc3\xa9 entre matolls de zones seques. Es desenvolupa principalment amb temperatures mitjanes de 10\xc2\xa0\xc2\xb0C i tolera gelades de fins a -4\xc2\xa0\xc2\xb0C. \xc3\x89s bastant resistent al calor i necessita una bona quantitat de Sol.\n_START_SECTION_\nTaxonomia\n_START_PARAGRAPH_\nAeonium arboreum va ser descrita per (L.), Webb & Berthel. i publicada a Histoire Naturelle des \xc3\x8eles Canaries 3(2,1): 185. 1840."